《览家宗伯古林公天山堂集》
明代·何吾驺

閒披金鉴许谁同，每忆先朝指佞忠。九庙有灵留铁面，千秋遗草照丹枫。

天山堂外人犹昨，风月楼头韵转工。姜桂祇今馀辣性，秩宗南去有如翁。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。